Steve Barron

Steven «Steve» Barron (født 4. mai 1956 i Dublin i Irland) er en irskfødt filmregissør og -produsent, samt musikkvideoregissør. Han ble tidlig kjent for å ha regissert filmene Teenage Mutant Ninja Turtles (1990), Coneheads (1993) og de innovative musikkvideoene til A-has «Take on Me» og Michael Jacksons «Billie Jean». Senere har han regissert flere fjernsynsfilmer, musikkdokumentarer og flere store TV-serier, som ni episoder av serien The Durrells (2016-2019) og fem episoder av Jorda rundt på 80 dager (2021).

Liv og virke

Bakgrunn
Steve Barron er sønn av filmskaper Zelda Ruth (født Solomons) Barron (1929–2006) og skuespiller Ron Barron. Zelda og Ron Barron møttes i London og giftet seg i 1953, men ekteskapet ble senere oppløst. Steve Barron har en eldre søster som heter Siobhan. Han gikk på St Marylebone grammar school.

Karriere
Barron debuterte som musikkvideoregissør i 1979 og regisserte flere av 80-tallets mest minneverdige, blant annet «Billie Jean» av Michael Jackson, «Money for Nothing» av Dire Straits, og «Take on Me» av A-ha.

I 1984 regisserte han science fiction-komedien Electric Dreams, før han regisserte flere episoder av TV-serien The Storyteller, før han igjen vendte tilbake til film. Han hadde regien på Teenage Mutant Ninja Turtles i 1990, The Adventures of Pinocchio i 1996, Rat i 2000 og Mike Bassett: England Manager i 2001.

Barron regissert rundt 2000-årsskiftet flere prisbelønnede miniserier, som Merlin (1998), Arabian Nights (2000) og Dreamkeeper (2003). I 2010 regisserte han musikkvideoen til A-has «Butterfly, Butterfly (The Last Hurrah)».

Mot slutten av 2011 ble Barrons todelte miniserie Treasure Island vist på den britiske kanalen Sky Digital. På rollelisten stod blant andre Eddie Izzard som Long John Silver og Elijah Wood som Ben Gunn.

Utover på 2010-tallet regisserte han både fjernsynsfilmer, dokumentarer og TV-serier. I 2021 hadde den storslåtte Jorda rundt på 80 dager premiere, der Barron hadde regien på fem av åtte episoder. Hovedrollen som Phileas Fogg ble spilt av David Tennant; serien er en modernisert versjon av Jules Vernes berømte roman Jorden rundt på 80 dager.

Selvbiografi
I november 2014 ga han ut en selvbiografi kalt Egg n Chips & Billie Jean: A Trip Through the Eighties.

Filmografi (utvalg)

TV-serier 

 2021: Jorda rundt på 80 dager (TV-serie)
 2016–2019: The Durrells (TV-serie) – ni episoder av i alt fire sesonger basert på Gerald Durrells selvbiografiske bok My Family And Other Animals

Musikkvideoer (utvalg) 
Barron har blant annet regissert følgende musikkvideoer:
 1979: The Jam – «Strange Town»
 1979: The Jam – «When You're Young»
 1979: The Jam – «Going Underground»
 1979: The Jam – «Dreams of Children»
 1979: Secret Affair – «Time for Action»
 1980: Secret Affair – «My World»
 1980: Secret Affair – «Sound of Confusion»
 1981: Sheena Easton – «For Your Eyes Only»
 1981: Skids - «Iona»
 1981: The Human League – «Don't You Want Me»
 1981: The Human League – «Love Action»
 1981: Heaven 17 –  «Penthouse and Pavement»
 1982: Heaven 17 – «Let Me Go»
 1982: Fleetwood Mac – «Hold Me»
 1982: Fun Boy Three – «It Ain't What You Do....»
 1982: Joe Jackson – «Steppin' Out»
 1982: Joe Jackson – «Real Men»
 1982: Joe Jackson – «Breaking Us in Two»
 1982: Toto – «Africa»
 1982: Toto – «Rosanna»
 1982: Orchestral Manoeuvres in the Dark – «Maid of Orleans»
 1982: Simple Minds – «Promised You a Miracle»
 1982: Eddy Grant – «Electric Avenue»
 1982: Eddy Grant – «I Don't Wanna Dance»
 1983: Eddy Grant – «Living on the Front Line»
 1983: The Human League – «(Keep Feeling) Fascination»
 1983: Dolly Parton – «Potential New Boyfriend»
 1983: Sheena Easton – «Telephone»
 1983: Michael Jackson – «Billie Jean»
 1983: Madonna – «Burning Up» 
 1983: Styx – «Haven't We Been Here Before»
 1983: Tears for Fears – «Pale Shelter»
 1983: Bryan Adams – «Cuts Like a Knife»
 1984: Bryan Adams – «Run to You»
 1985: Bryan Adams – «Heaven»
 1985: Bryan Adams – «Summer of '69»
 1985: Dire Straits – «Money for Nothing»
 1985: A-ha – «Take on Me»
 1985: A-ha – «The Sun Always Shines on T.V.»
 1986: A-ha – «Hunting High and Low»
 1986: A-ha – «Cry Wolf»
 1986: Culture Club – «God Thank You Woman»
 1986: David Bowie – «As the World Falls Down»
 1986: David Bowie – «Underground»
 1986: Paul McCartney – «Pretty Little Head»
 1986: ZZ Top – «Rough Boy»
 1986: ZZ Top – «Sleeping Bag»
 1987: A-ha – «Manhattan Skyline»
 1987: A-ha – «The Living Daylights»
 1990: A-ha – «Crying in the Rain»
 1990: Dire Straits – «Calling Elvis»
 1991: Dire Straits – «Heavy Fuel»
 1991: Natalie Cole & Nat King Cole – «Unforgettable»
 1992: Def Leppard – «Let's Get Rocked» 
 2010: A-ha – «Butterfly, Butterfly»

Referanser

Eksterne lenker 
 
 Profil hos mvdbase.com 
 Intervju med Barron hos efilmcritic.com 

Britiske regissører
Britiske filmprodusenter
Personer fra Dublin
Personer fra London